BELANGRIK Deelname - Bibleforums en Lighuis [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > BELANGRIK Deelname - Bibleforums en Lighuis
View Full Version : BELANGRIK Deelname - Bibleforums en Lighuis
Jun 16th 2009, 06:49 AM
Hierdie is vir almal wat hier deelneem, om vir elkeen 'n beter begrip te gee oor die doel van hierdie forum. Iets wat almal sal merk, is dat hier verskillende denkwyses van verskillende denominasies hier deelneem, maar dit is nie onbeperk nie, dit is net binne hoofstroom protestantisme. Ongelukkig veroorsaak dit dat mense verskil en met tye gaan debatte bietjie warmer word as wat mens dit graag wil sien.
Wat almal net moet besef, is dat mens weens hierdie verskille blootgestel gaan voel met tye, maar dit is nie noodwendig negatief nie, mens leer ook hoe om jouself te verwoord, te verdedig en om 'n gesindheid aan te leer van deel en nie altyd te preek nie. Soms is 'n preek seker nodig, maar dit is nie die hoofdoel nie. Wanneer jyself hier deelneem, sien dit as 'n ondersoekingsreis, binne die bepaalde omgewing wat hier geskep is. As jy hierdie motief het, gaan jy vind dat dit 'n baie leersame plek is en sal jy perspektief kan behou oor verskille wat wel hier voorkom. Bibleforums en ook Lighuis, verteenwoordig nie 'n spesifieke denominasie nie en hierdie konsep werk baie goed, juis omdat dit mens self konfronteer, maar binne perke.
Wys almal na hierdie draad toe as jy kan, want hoe meer mense verstaan wat die doel van die forum is, hoe meer sal almal 'n tuiste hier kan vind, want ons almal wat Jesus ken, het net een doel... en dit is om saam met mede-gelowiges die dieptes van God te kan ondersoek en om 'n tuiste vir jouself hier te kan vind. Hoekom daar verskille is, weet nie een van ons presies nie, maar daar is en mens kan hier bepaalde antwoorde vind rondom hierdie verskille wat wel bestaan. Dit verbreed ook mens se kennis en dit is waarlik 'n kampus, waar mens in jou verhouding met die Here kan groei. Hier word ook ondersteuning gebied op verskeie maniere, deur gebed, deur berading en bediening en sommer net gemeenskap met mekaar en selfs 'n Bybelskool, wat nog besig is om te groei. Wat hierdie kampus anders maak, is dat jy nie 'n teoloog hoef te wees om deel te neem nie, want mens wil juis Jesus as leermeester promoveer en hoe meer vrae mens het, hoe meer antwoorde ontvang mens. Onthou net, daar is nie iets soos 'n dom vraag nie!
Mens groei juis, wanneer mens bepaald gekonfronteer word en hierdie omgewing het al vir baie van groot waarde geword, juis oor hierdie rede. Sien jou op die kampus! :)
Dec 1st 2013, 07:04 AM
Dis pragtig gestel, CFJ.
Ek wonder net hoekom die Engelse 'Bible chat' gewoonlik om en by 200 mense op het, dan loop die Afrikaanse kant hier by 'n half dosyn of 'n dosyn rond?
Ek dink daar is net 'n half dosyn Afrikaners gemeet teen die 200 miljoen Engelse... :lol: